N á v r h

zmien kompetencií ministerstiev a iných ústredných orgánov štátnej správy Slovenskej republiky vyplývajúcich z dokumentu Audit súladu činností a financovania ústredných orgánov štátnej správy                   a organizácií v ich pôsobnosti
__________________________________________________________________

	Návrhy jednotlivých ministerstiev a ostatných ústredných orgánov štátnej správy predkladané v súvislosti s prípravou návrhu zákona, ktorý by mal upraviť organizáciu ministerstiev a ostatných ústredných orgánov štátnej správy jasne nasvedčujú tomu, že              zo strany týchto inštitúcií nie je ochota meniť status quo a presúvať kompetencie v zmysle bodov "Aplikácia princípov na konkrétne ministerstvá", "Zmeny na ostatných ústredných orgánoch štátnej správy" a dodatku č. 1 dokumentu "Audit súladu činností                      a financovania ústredných orgánov štátnej správy a organizácií v ich pôsobnosti". Okrem nerešpektovania "Auditu", ktorý vláda SR chválila uznesením č. 694 z 30. augusta 2000 sa v predkladaných návrhoch opätovne vyskytujú aj požiadavky na riešenie kompetenčných sporov, ktoré pretrvávajú už dlhšiu dobu.

	V záujme dosiahnutia priechodnosti pripravovaného návrhu zákona upravujúceho organizáciu ministerstiev a ostatných ústredných orgánov štátnej správy je potrebné rozhodnúť tieto sporné otázky v oblasti kompetencií:

1. návrh Ministerstva hospodárstva SR na ponechanie kompetencie        v oblasti zahraničného obchodu 
	odôvodnenie: tvorba a výkon zahranično-obchodnej politiky                   a medzinárodnej hospodárskej spolupráce SR sú súčasťou hospodárskej politiky vo výkone  Ministerstva  hospodárstva SR; po  vzájomnej dohode    

	s Ministerstvom zahraničných vecí SR sa uvažuje o presune uvedenej kompetencie až v roku 2004
		Odporúčanie: pôsobnosť v oblasti zahraničného obchodu         p o n e ch a ť   na Ministerstva hospodárstva SR a uvedený presun realizovať až v r. 2004

2. návrh Ministerstva výstavby a regionálneho rozvoja SR                    na ponechanie kompetencie v oblasti stavebníctva 
	odôvodnenie: odvetvová pôsobnosť stavebníctva zastrešujúca stavebnú výrobu, výrobu stavebných látok, export stavebných prác       a stavebné výrobky je úzko prepojená na ďalšie kompetencie Ministerstva výstavby a regionálneho rozvoja SR (bývanie, regionálny rozvoj) a nie na priemyslové odvetvia, sústredené na Ministerstve hospodárstva SR
		Odporúčanie: akceptovať závery vyplývajúce z Auditu, t.j.              p r e s u n ú ť  pôsobnosť Ministerstva výstavby a regionálneho rozvoja SR v oblasti stavebníctva na Ministerstvo hospodárstva SR

3. návrh Ministerstva dopravy, pôšt a telekomunikácií SR                      na ponechanie kompetencie v oblasti pôšt a telekomunikácií            
	odôvodnenie: previazanosť pošty, ktorá je typickým prepravným systémom dopravujúcim zásielky na ostatné odvetvia rezortu                  a vzájomná dohoda Ministerstva dopravy, pôšt a telekomunikácií SR       s Ministerstvom hospodárstva SR
		Odporúčanie: ponechať platný právny stav, t.j. pošty                      a telekomunikácie  p o n e ch a ť   v pôsobnosti Ministerstva dopravy, pôšt a telekomunikácií SR

4. odporúčanie Auditu týkajúce sa presunu kapacít na riešenie všetkých otázok súvisiacich s privatizáciou, likvidáciou                   a reštitúciami na Ministerstvo pre správu a privatizáciu národného majetku SR
odôvodnenie: presun kompetencií z ministerstiev v oblasti privatizácie by narazil na rozpor so zákonom č. 92/1991 Zb., kde rezortné ministerstvo má postavenie predkladateľa privatizačného projektu zodpovedného za jeho spracovanie a Ministerstvo pre správu                  a privatizáciu národného majetku SR má postavenie orgánu, ktorý predložený projekt posudzuje a vydáva rozhodnutie o privatizácii, tieto dve činnosti nie je možné zlúčiť; proces likvidácie štátnych podnikov by sa mal ukončiť do konca roku 2001 a presunom kompetencie by sa len 

2
predĺžil; reštitučné nároky vyplývajúce z osobitných predpisov spadajú do kompetencie viacerých ministerstiev, lehoty na uplatnenie reštitučných nárokov podľa týchto predpisov uplynuli a v tejto oblasti je v podstate potrebné len ukončiť súdne spory
	Odporúčanie: ponechať platný právny stav, t.j. aby túto pôsobnosť vykonávali príslušné ministerstvá a ostatné ústredné orgány štátnej správy podľa osobitných predpisov

5. návrh Správy štátnych hmotných rezerv SR na presun kompetencie v oblasti koordinácie a metodického usmerňovania plnenia úloh hospodárskej mobilizácie z Ministerstva hospodárstva SR 
odôvodnenie: Audit odporúča koncentrovať riadenie všetkých mobilizačných rezerv z jednotlivých ministerstiev na Správu štátnych hmotných rezerv SR, z hľadiska zdokonalenia systému hospodárskej mobilizácie je nevyhnutné prepojenie materiálovej základne,                t.j. štátnych hmotných rezerv s centrom tvorby dlhodobých                      a strednodobých koncepcií rozvoja systému hospodárskej mobilizácie.
	Odporúčanie: akceptovať závery vyplývajúce z Auditu, t.j.        p r e s u n ú ť  pôsobnosť Ministerstva hospodárstva SR v oblasti koordinácie a metodického usmerňovania plnenia úloh hospodárskej mobilizácie na Správu štátnych hmotných rezerv SR

	Nad rámec Auditu je potrebné vyriešiť ešte tieto ďalšie kompetenčné spory vyplývajúce z predložených návrhov jednotlivých ministerstiev a ostatných ústredných orgánov štátnej správy:

1. návrh Ministerstva výstavby a regionálneho rozvoja SR na presun kompetencie v oblasti cestovného ruchu z Ministerstva hospodárstva SR
		Odporúčanie: rozhodnúť podľa záverov vlády k bodu 2 na str. 2

2. návrh Ministerstva výstavby a regionálneho rozvoja SR na presun kompetencie v oblasti územného plánovania a stavebného poriadku z Ministerstva životného prostredia SR

	Odporúčanie:  návrhu    n e v y h o v i e ť   a  ponechať    platný 	právny stav 
3
3. návrh Úradu jadrového dozoru SR na presun kompetencie v oblasti výkonu dozoru nad nakladaním so zdrojmi ionizujúceho žiarenia    z Ministerstva zdravotníctva SR

	Odporúčanie: návrhu   n e v y h o v i e ť   a ponechať platný právny stav

	Uvedené zásadné rozpory je potrebné vyriešiť ešte pred začatím prác na návrhu zákona, ktorý by upravoval organizáciu ministerstiev a ostatných ústredných orgánov štátnej správy. Uznesením vlády k tejto problematike, záväzným pre všetky ministerstvá a ostatné ústredné orgány štátnej správy, sa predíde  zásadným pripomienkam v medzirezortnom pripomienkovom konaní, čo podstatne uľahčí a urýchli legislatívny proces tvorby tohto dôležitého zákona.